《题读内经图为秦生伯未作二首 其一》
清代·曹家达

大造生人无纪序，福慧不备错痒癙。鼎湖老子忧天阙，呼石补天石应语。

大挠甲子曾几年，古意荒忽无人传。荒崖石匣发野火，百丈熊熊光烛天。

轩皇旧文初简约，增之益之秦扁鹊。后来白氏词益繁，道在钩沉殊不恶。

始著竹帛自汉家，群言容有毫釐差。六经传变乃定体，巨眼特出张长沙。

班书艺文颇慎重，隋唐以后始参综。

作者简介：曹家达，字颖甫、尹甫，号鹏南，别号拙巢老人。江苏江阴人。光绪二十一年(1895年)中孝廉（举人）,后入南菁书院，研究经书及诗文。废科举后，他深入研读《伤寒论》、《金匮要略》,二年后取得应手而愈的疗效。以此益信经方之验。